
Cuelyn Wever-Croes 


PROME MINISTER 


Parlamento a aproba Presupuesto 2024 pa pais Aruba 


ARUBA TA E PROME Y UNICO PAIS DEN REINO 
HULANDES CU TIN UN PRESUPUESTO APROBA 
PA 2024 Y CU TIN UN SURPLUS 


E siman aki, Presupuesto 2024 di Pais Aruba 
a wordo aproba pa Parlamento di Aruba. Prome 
Minister Evelyn Wever-Croes a remarca cu e 
presupuesto aki a wordo entrega na tempo y a 
wordo trata tambe na tempo y ta conta cu conseho 
positivo di entre otro CAft. Presupuesto 2024 tin un 
surplus pa di dos afia consecutivo y tur proyeccion 
multiannual tambe ta mustra cu e surplus ta keda. 
Cu e surplus aki, Gobierno ta logra baha e debe 
cu lo pone Aruba den un situacion financiero mas 
duradero y mas sostenibel. 


Ministerio di Asuntonan General, 
Gubernamental, Infrastructura 

y Ordenansa Teritorial ta consisti di 22 departamento. Prome 
Minister a entrega na Parlamento e metanan pa e afia benidero 
di tur e 22 departamentonan aki. Primordialmente, lo concentra 
riba e servicio na comunidad y na clientenan y elimina e 
atrasonan cu tin den algun departamento. Lo concentra mas 
riba digitalisacion a traves di eGovernment. 


Innovacion, Organisacion 


Durante tratamento di Presupuesto 2024 den Parlamento, 
varios pregunta a wordo ricibi riba e aeranan di trabou, 
especialmente, tawata tin un interes grandi pa Infrastura 
particularmente den San Nicolas. Tawata tin varios pregunta 
tambe riba proyectonan den 2024 no solamente di infrastructura 
pero tambe di eGovernment y digitalisacion. Pa e proyecto 
hopi importante aki, a ricibi 14 miyon Euro di Union Europeo. 


Tambe aricibi hopi pregunta riba e tema di gastonan di personal 
cu ta un di e categorianan di mas grandi di gasto cu Gobierno 
tin riba su presupuesto pa cua Gobierno mester logra e norma 
pa baha gasto di personal pe yega 10% di GDP pa aña 2027. 
Pa otro aña, esaki ta banda di 10.3% cu ta haci cu facilmente 
lo logra esaki pa e aña stipula. 


Prome Minister a remarca cu el a ricibi hopi pregunta critico 
di oposicion durante tratamento di Presupuesto 2024 y 


ta di lamenta cu mayoria di e preguntanan aki ta basa riba 
speculacion y manipulacion di informacion. 


Mester remarca, cu un biaha mas, no tawata tin mucho 
miembro di oposicion presente pa tratamento di Presupuesto 
2024. Lider di oposicion di AVP, Parlamentario Mike Eman mes 
no tawata presente y tawata biahando den un avion priva pa 
Corsou y no a atende e reunionnan importante di Presupuesto 
di nos pais. 


“Na final di dia, e presupuesto di cada ministerio a wordo aproba 
pa Parlamento cu 12 voto na fabor y 7 voto contra. Cu esaki, 
Aruba tin su presupuesto. Nos ta sumamente agradecido na tur 
e profesionalnan cu a yuda nos traha e presupuesto aki y tur cu 
ta yudando nos maneha nos finansas publico especialmente 
Minister di Finansas Xiomara Maduro. Pabien cu e logro aki 
un biaha mas. Nos no ta caminda cu nos mester ta ainda, pero 
nos ta riba e bon caminda si”, Prome Minister a expresa. 


Prome Ministerta extende palabranan di elogio y reconocimento 
na Parlamento, pa miembronan di Parlamento, Presidente di 
Parlamento, staff y personal di Parlamento, cu e atende 6 dia 
di trabou di mainta te anochi laat, pa atende tur e leynan cu 
mester a pasa. “Cu esaki nos ta pone e paso den bon direccion 
pa den 2024 tambe, traduci e progreso y bienestar cu nos ta 
mirando, pa e yega den hogar di cada ciudadano di nos pais”, 
Prome Minister Evelyn Wever-Croes a enfatisa. MN 

Unsell Arends 


MINISTER 


FONDONAN PA RECHTTREKKING DI SALARIO DI 
TRAHADONAN DI SABA TA RIBA CUENTA DI SABA 


x A ba 


Diaranson 20 di december 2023 minister encarga cu asuntonan 
di adulto mayor ta confirma e transferencia di e fondonan pa 
SABA via un carta dirigi na Raad van Toezicht di SABA. E 
suma ta pa e rechttrekking di salarionan di trahadonan di SABA 
cu ta wardando desde 2008. 


Cuido pa adulto mayor ta un pilar di compasion, asegurando 
dignidad y comodidad pa kende a forma nos comunidad. Esnan 
dedica na e rol aki ta encarna empatia profundo, dunando 
sosten invaluable y compania na nos adultonan mayor. Pa e 
motibo aki Ministerio di Adulto Mayor a reuni frecuentemente cu 
RVT di SABA, sindicato SEPPA y tambe a instala un werkgroep 
independiente pa yega na solucionnan. 

Finalmente, durante tratamento di cambio di presupuesto 
2023, Parlamento di Aruba a aproba extra fondo na SABA 
relaciona cu e rechttrekking. Gobierno di Aruba a transferi e 


suma conforme e presupuesto di SABA di aña 2022. 


Minister Arends ta remarca cu e pago a wordo haci na SABA 
baho reserva di tur derecho, mirando cu segun administracion 
di gobierno e fondonan aki a wordo paga den pasado na SABA 
caba. Sinembargo, un investigacion independiente ta mustra 
cu e fondo aki nunca realmente a yega na e trahadonan. E 
punto di bista di Gobierno di Aruba ta cu e discusion entre 
maneho di gerencia y Gobierno no mester bai na costo di e 
trahadonan di SABA. Esaki a conduci na e decision pa aproba 
y paga e suma menciona anteriormente. 

PARLAMENTO DI ARUBA TA APROBA 
PRESUPUESTO DI PAIS ARUBA PA AÑA 2024 


A) 


PRESUPUESTO 


E siman tras di iome Farlamento di 
Aruba a debati riba e Presupuesto 
di Pais Aruba pa aña 2024, y dialuna 
ultimo e mayoria den Parlamento a 
aproba e presupuesto cu un votacion di 
12 pro y 7 contra. 


Presupuesto 2024 ta e di dos 
presupuesto di Pais Aruba cu ta entrega 
y trata na tempo, ta contene un surplus 
di 70 miyon florin cu ta 1% di nos GDP, 
ta cumpli cu e norma pa baha gasto di 
personal, ta aloca fondo pa por cumpli 
cu e reformanan di e Landspakket, y 
den cual ta uza e surplus pa baha e 
peso di e debe di nos Pais. 


Minister Maduro di Finansa ta gradici 
tur profesional di Gobierno, colega 
Ministers, Parlamento y tur otro 
instancia envolvi, pa nan esfuerso 
pa asina Presupuesto 2024 por a 
keda cla na tempo y trata prome cu 
aña caba. "Awo nos por habri aña 
2024 ehecutando e presupuesto di e 
aña vigente y hunto cune por haci e 
inversionnan necesario na bienestar di 
Aruba," tabata palabranan di Minister 
Maduro na final di e reunion. MN 


Minister di Finanso y Cultura 

MINISTER 


MINISTER ENDY CROES A REUNI CU UNIVERSIDAD 
DI ARUBA RIBA DIFERENTE PUNTO DI INTERES 


Tambe a ricibi e Jaarrekening di aña 2022 


Siman pasa, Minister Endy Croes a reuni cu presidente di 
Colegio di Curatornan (College van Curatoren) di Universidad 
di Aruba Sr. Juri Nicolaas y Sr. Patrick Arens. Durante e 
encuentro aki, Sr. Nicolaas a presenta den nomber di Colegio 
di Curatornan oficialmente e dos (2) miembronan nobo di e 
ekipo di maneho di Universidad di Aruba esta, Sra. Sue - Ann 
Lee y dr. Mieke de Droog. Alabes a elabora riba e vision di 
Universidad di Aruba. Universidad di Aruba ta preparando pa 
den aña 2024 inicia cu e proceso di un “open solicitatie” pa un 
rector nobo. 


Na final di e reunion e ekipo di Universidad di Aruba a haci 
entrega na mandatario di Enseñansa di nan Jaarrekening 
di aña 2022. Minister Endy Croes a indica cu e ta un bunita 


manera pa traha, paso na momento cu un scol ta haya subsidio 
of placa di Gobierno di Aruba, ta responsabilidad di e scol pa 
responsabilisa su mes a traves di un relato anual. Pa conclui, 
e tabata un bon reunion, unda cu a cera conoci un poco mas 
di cerca cu e ekipo di maneho temporario di Universidad di 
Aruba. Tambe a palabra cu lo keda den contacto pa cualkier 
desaroyo y pa sostene e vision cu Universidad di Aruba tin, 
cual primordialmente ta e proyecto STEM. MN 


Jos ta un pas 


AMABEL Y CORDIAL 

MINISTER ENDY CROES TA ANUNCIA E 
GANADONAN DI E CONCURSO DI 
KLEUR PA E SCOLNAN PREPARATORIO, 


STIMA BO MASCOTA 2023 


Desde afia 2019 e muchanan di scol 
basico y desde afia 2020 e muchanan di È 
scol preparatorio, ta wordo inclui den e 
concursonan cu Gabinete Wever-Croes ta 
lansa, cu tin como meta pa sigui conscientisa |. 
comunidad, specialmente nos muchanan cu | 
nan mascota merece hopi amor y bon cuido. 


Despues di un exitoso Concurso di 
Pintamento pa scol basico cu a culmina 
na october, caminda 1222 alumno di scol 
basico a participa y despues cu colega 
Minister di Naturalesa Sr. Ursell Arends 
a entrega e proyecto na e mandatario di 
Ensefiansa, a lansa e Concurso di Kleur 
pa scol preparatorio, unda cu 423 alumno a 
participa. 


Na afia 2020 e tabata un Concurso di Pinta 

y Kleur pa e muchanan di scol preparatorio te cu klas 3 di 
scol basico. Na afia 2021 tabatin 2 concurso, un Concurso 
di Pintamento apart pa scol basico, lansa conhuntamente 
cu Post Aruba NV y un Concurso di Kleur apart pa scol 
preparatorio, lansa conhuntamente cu Purina. Pa e concurso 
di scol preparatorio mas cu 100 “kleuters” a participa. Afia pasa 
Gobierno di Aruba a bolbe haci un concurso combina di pinta 
& kleur pa muchanan di scol preparatorio te cu klas 6 di scol 
basico. E afia aki atrobe Gobierno di Aruba a haci 2 concurso 
apart, esun di scol basico ta tras di lomba y awe ta anuncia e 
ganadonan di e concurso di scol preparatorio. 


E pintura cu e muchanan mester a kleur ta un disefio di Sr. 
Armando Goedgedrag. Por mira un “oud Arubaans huisje”, un 
tiki di Aruba su naturalesa, un veterinaria cu 2 cacho, 1 pushi 
y 1 pisca rond di dje. Por mira tambe cu un di e cachonan 
recientemente a wordo opera door cu e tin su “cone” bisti pa 
e no por mishi cu su herida. Asina e muchanan ta sifia tambe 
cu e ta masha normal pa laga sterilisa bo mascota; un manera 
super importante pa yuda controla e populacion di cacho na 
Aruba. 


E 15 ganadonan ta: Amanda Maselis di Agnes Kleuterschool, 
Divina Rawlani di Mon Plaisir Kleuterschool, Mia Mae Effio di 
PrincesAmalia Kleuterschool, Alizéy Kock, Liendra Roga y Sofia 
Alzate Palacio di Rayo Di Solo Kleuterschool, Elyssé Lacle, 
Paulina Padilla-Bustillo, Raimary Kock, Richlaine Rijke y Tiara 

Dijkhoff di Scol Preparatorio Nos Paraiso, Xiara Candanoza 


di Scol Preparatorio Washington, y Emma Villanueva, Felicity 
Padmonatpodo y Vikély Lispier di Trupial Kleuterschool. 


Tur scol a wordo informa di e resultado di e concurso. 
Actualmente tin vakantie di Pasco y tur scol ta cera. Pues, na 
januari lo bolbe tuma contacto cu e scolnan pa informa e fecha 
di entrega di regalo pa e muchanan di e edad di 3,4,5y6 aña. 


Minister Endy Croes ta gradici e 9 scolnan preparatorio 
inmensamente cu nan participacion den e concurso, cual ta 
Agnes Kleuter School, Imelda Kleuter School, Mon Plaisir 
Kleuter School, Princes Amalia Kleuter School, Rayo di Solo 
Kleuter School, SBXB Kleuter School, Scol Preparatorio Nos 
Paraiso, Scol Preparatorio Washington y Trupiaal Kleuter 
School. 


Ademas di esaki, Minister Endy Croes ta gradici y ta felicita 
e comision cu a haci tur esaki posibel cu un total remarcabel 
di 1645 participante di scol basico y scol preparatorio durante 
2023. Un exito total! 


Si cuminsa inculca e amor pa mascota den nos muchanan, 
lo garantisa un bon trato y e cuido debido di un mascota door 
di su dofio y tambe un escogencia responsabel si ta tuma un 
mascota si of no. Finalmente, Minister Endy Croes ta felicita 
e ganadonan y ta desea tur participante feliz dianan di fiesta. 

Mientras nos ta acercando e final di 
aña 2023, laga nos celebra e 
cualidadnan remarcabel cu ta defini 
nos como un nacion admirabel. 
Nos ta un pueblo cu compacion, 
determinacion y abilidad pa bin 
hunto den momentonan di 
necesidad. Ban drenta e Aña Nobo 
lagando e caracteristicanan 
admirabel aki sigui guia nos na 
halturanan mas grandi. 

Gobierno di Aruba ta gradici tur 
ciudadano admirabel pa nan 
esfuersonan pa progreso, union y 
compasion. 


Gobierno di Aruba ta manda 
deseonan di un Pasco yena di 
alegria y un Aha Nobo yena di 
bon promesanan. 


Noa bun pria 


AÑA DI UNION Y POSITIVISMO! 


